ന്യൂറോ റിഹാബ് പദ്ധതി യാഥാര്ഥ്യത്തിലേക്ക് കോഴിക്കോട്: ഹെല്പിങ് ഹാന്റ്സ് ചാരിറ്റബ്ള് ട്രസ്റ്റിന്െറ ആഭിമുഖ്യത്തില് ന്യൂറോ റിഹാബ് പദ്ധതി യാഥാര്ഥ്യത്തിലേക്ക്. ശരീരം തളര്ന്ന് പരസഹായമില്ലാതെ പ്രാഥമികാവശ്യങ്ങള് പോലും ചെയ്യാനാവാത്തവര്ക്ക് സൗജന്യ ശാസ്ത്രീയ ചികിത്സയും നിരന്തര പരിശീലനവുമൊരുക്കുകയാണ് പദ്ധതി ലക്ഷ്യമെന്ന് സംഘാടകര് വാര്ത്തസമ്മേളനത്തില് പറഞ്ഞു. മെഡിക്കല് കോളജിനടുത്ത് കെയര് ഹോമില് ഒരു നില പൂര്ണമായി ന്യൂറോ റിഹാബിനായി സജ്ജീകരിച്ചുകൊണ്ടാണ് ആദ്യഘട്ടം പ്രവര്ത്തനസജ്ജമായത്. നട്ടെല്ലിന് ക്ഷതമേറ്റിട്ടും പരിമിതിയെ മറികടന്ന് മറ്റുള്ളവര്ക്ക് പ്രചോദനമേകുന്ന അബ്ദുല്ല കാട്ടുകണ്ടി, റഹീസ് ഹിദായ, അഡ്വ. സംഗീത ഹരി, ബഷീര് മമ്ബുറം എന്നിവര് ചേര്ന്ന് ഞായറാഴ്ച രാവിലെ 10ന് ന്യൂറോ റീഹാബ് പദ്ധതി ഉദ്ഘാനം ചെയ്യും. ന്യൂറോ റീഹാബ് സന്െറര് ഉദ്ഘാടനം മലബാര് ഗ്രൂപ് ചെയര്മാന് എം.പി. അഹമ്മദും കേരള ഇന്സ്റ്റിറ്റ്യൂട്ട് ഓഫ് ന്യൂറോ റിഹാബ് പദ്ധതി പ്രഖ്യാപനം പി.കെ ഗ്രൂപ് ചെയര്മാന് പി.കെ. അഹമ്മദും ന്യൂേറാ റിഹാബ് പ്രോഗ്രാം വെബ്സൈറ്റ് ലോഞ്ചിങ് പാരിസണ്സ് എം.ഡി എം.കെ. മുഹമ്മദലിയും നിര്വഹിക്കും. ട്രസ്റ്റ് ചെയര്മാന് കെ.എം. അഷ്റഫ്, വൈസ് ചെയര്മാന് കെ.പി. ഹനീഫ, എം.കെ. നൗഫല്, എന്ജിനീയര് മിറാഷ്, എം.എസ്. സലീം, സിദ്ദീഖ് തിരുവണ്ണൂര് എന്നിവര് വാര്ത്തസമ്മേളനത്തില് പങ്കെടുത്തു.